Dame i gospodo, poštovane kolegice i kolege delegati, predstavnici Vijeća ministara i međunarodne zajednice, poštovani predstavnici medija srdačno vas pozdravljam i otvaram 24. redovnu sjednicu Doma naroda Parlamentarne skupštine BiH. Dame i gospodo delegati ja se stvarno izvinjavam, evo i zbog ovog kašnjenja i načina kako održavamo ovu sjednicu, ovo ruši stvarno dignitet i Doma i svakog od nas pojedinačno, da evo maltene dvije minute prije sjednice dobijamo jedan ovako složeni materijal o kojem treba da donosimo odluku, ali evo da ne bude do nas i do ovoga Doma. Sjednici prisustvuje 13 delegata, od kojih 5 iz bošnjačkoga naroda, 4 iz hrvatskoga, 4 iz srpskoga naroda. Delegati Martin Raguž i Krstan Simić iz opravdanih razloga nisu u mogućnosti prisustvovati sjednici. Za 24. sjednicu predlažem dnevni red u izmjenjenom sastavu nego što ste dobili na klupe, obzirom na evo dogovor na Kolegiju da danas samo razmatramo prvu tačku dnevnoga reda, jer druge dvije tačke nisu do kraja usaglašene i pripremljene, a to je pitanje, a to je Dnevni red 1. Prijedlog zakona o Budžetu institucija BiH i međunarodnih obaveza BiH za 2013. godinu (prvo čitanje), dostavljen od Predstavničkog doma Parlamentarne skupštine BiH. Ovo je usaglašeni dnevni red Kolegija i o tome se ne glasa. Ali da li neko se javlja za riječ obzirom na ove izmjene u odnosu kako smo prošli puta dogovorili.? Pošto se ne javlja niko za riječ o ovome dnevnom redu se ne glasa i smatram da je dnevni red usvojen. 2 Prelazimo na ovu prvu tačku dnevnoga reda, Ad. 1. Prijedlog zakona o Budžetu institucija BiH i međunarodnih obaveza BiH za 2013. godinu (prvo čitanje), dostavljen o Predstavničkog doma Parlamentarne skupštine BiH Predsjedništvo BiH dostavilo je 29.11.2012. godine Prijedlog zakona o Budžetu institucija BiH i međunarodnih obaveza za 2013. godinu. Dobili ste Mišljenje Komisije za finansije i budžet Doma naroda Parlamentarne skupštine BiH. Komisija je prihvatila principe Prijedloga zakona, Predstavnički dom Parlamentarne skupštine BiH je na 37. sjednici održanoj 06.12.2012. godine usvojio Zakon o Budžetu institucija BiH i međunarodnih obaveza za 2013. godinu i dostavio ga Domu naroda na daljnje razmatranje. Riječ dajem predsjedavajućem Komisije za finansije i budžet Doma naroda, Dragan Čović ako ima potrebe.
/nije uključen mikrofon/
Nema, hvala lijepo. Otvaram raspravu. Da li se neko javlja za riječ? ____________(?) [[nije uključen mikrofon]] Prvo čitanje da. ____________(?)
Poštovani gospodine predsjedavajući predlažem da u skladu sa poslovničkom procedurom, članom 100. stav 5. sada pređemo i na izjašnjavanje u drugom čitanju, ali nakon što utvrdimo određeni primjeren rok, ako sam ja dobro razumio želju kluba, dijela Kluba delegata iz reda SDA, bošnjačkog naroda da se ulože amandmani. Je li tako gospodine Genjac?
/nije uključen mikrofon/
Molim? Da to je moj prijedlog.
Mi moramo ovdje u Kolegiju, odnosno u Domu utvrditi koji je to rok za ulaganje amandmana, je li to 2 minute, 5 minuta ili 5 sati? Ako je gospodin Genjac spreman, možemo napraviti, dobro Halide izvoli.
Dakle, prema članu 123. stav 2. Prijedlog Budžeta prati osnovni zakonodavni postupak gdje je amandmanska faza predviđena od 15 dana od prvog čitanja, iz tehničkih razloga ja vas molim da to bude barem 5 minuta.
Evo, amandmanska faza 5 minuta, idemo onda u drugo čitanje, je li tako?
Da utvrdite rok od 5 minuta za podnošenje amandmana, nakon toga da se održi sjednica Komisija za budžet i nakon toga 5 minuta za nastavak sjednice.
Dobro, evo zaključujem znači ovu sjednicu, to je 24. sjednicu Doma naroda. Molim vas ostanite u sali ... , nakon desetak minuta imaćemo ovu drugu sjednicu. Sjednica završena u 20:19 sati.